производство и преработка, химичното определение и степента на стандартизация или пречистване, условията за безопасност и начина на употреба, както и функционалността на разглеждания продукт. Също така в интерес на последователността продуктите със сходни свойства следва да бъдат класифицирани по аналогия.
 (12)
 Продуктите натриеви цитрати, калиеви цитрати, сорбитол, манитол и калциев хидроксид са включени в Регистъра на фуражните добавки като съществуващи продукти, за които не са подадени заявления в съответствие с член 10, параграф 2 от Регламент (ЕО) No 1831/2003, преди крайния срок, определен в посочената разпоредба. Те са включени и в каталога на фуражните суровини с Регламент (ЕС) No 575/2011 на Комисията (11). Преразглеждането на профила на тези продукти по отношение на критериите, предложени в Препоръка 2011/25/ЕС, обаче доведе до заключението, че те следва да бъдат смятани за фуражни добавки в обхвата на Регламент (ЕО) No 1831/2003. По-специално те се определят от специфичните им функции, посочени в Регистъра на фуражните добавки, и техният статут на фуражни добавки дава възможност за подобряване на възможностите за ефективното им управление по отношение на безопасността и начина им на употреба. Освен това се взема предвид тяхната класификация като добавки за употреба в храни.
 (13)
 Статутът на фуражни добавки на продуктите натриеви цитрати, калиеви цитрати, сорбитол, манитол и калциев хидроксид налага те да бъдат изтеглени от пазара, както е предвидено в член 10, параграф 5 от Регламент (ЕО) No 1831/2003. Следва обаче да се предвиди по-дълъг преходен период за изтеглянето от пазара на тези добавки и на съдържащите ги фуражи, за да се вземе предвид правната несигурност относно тяхната класификация, като се даде възможност на заинтересованите страни да подадат ново заявление за разрешително за тези фуражни добавки съгласно процедурите, установени в Регламент (ЕО) No 1831/2003.
 (14)
 Повечето от изброените в приложение II продукти са включени в каталога на фуражните суровини, установен с Регламент (ЕС) No 68/2013 на Комисията (12). Всички те обаче или са посочени в Регистъра на фуражните добавки, или са били изтеглени от пазара като фуражни добавки съгласно член 10, параграф 5 от Регламент (ЕО) No 1831/2003. За да се осигури правна сигурност относно статута на посочените продукти, техните профили бяха разгледани в контекста на критериите, предложени в Препоръка 2011/25/ЕС, което доведе до заключението, че те следва да бъдат смятани за фуражни добавки в обхвата на Регламент (ЕО) No 1831/2003.
 (15)
 По отношение на етикетирането на продуктите, посочени в приложение II, които все още са разрешени на пазара като фуражни добавки, и етикетирането на премикси, фуражни суровини и комбинирани фуражи, съдържащи тези продукти, следва да се предвиди преходен период, за да се даде възможност на стопанските субекти в областта на фуражите да се приспособят към промените. Освен това посочените продукти следва да бъдат заличени от Регистъра на фуражните добавки.
 (16)
 Продуктите ксилитол, амониев лактат и амониев ацетат са включени в каталога на фуражните суровини, установен с Регламент (ЕС) No 68/2013. Бяха изразени обаче някои съмнения, по-специално от националните компетентни органи, отговарящи за официалния контрол, относно правния статут на тези продукти, което доведе до преглед на съответните им профили въз основа на критериите, предложени